
ZAPISNIK
24. SEDNICE ODBORA ZA ODBRANU I UNUTRAŠNjE POSLOVE, 
ODRŽANE 20. APRILA 2026. GODINE

	
 Sednica je počela u 13,30 časova.

Sednici je, u skladu sa članom 70. stav 1. alineja prva Poslovnika Narodne skupštine, predsedavao mr Milovan Drecun, predsednik Odbora.

Sednici su prisustvovali članovi Odbora: prof. dr Zoran Dragišić, prof. dr Marko Milenković, Tomislav Janković, Jasmina Obradović, dr Dušan Bajatović, Dragan M Marković i Bogdan Radovanović.

Sednici su prisustvovali zamenici članova Odbora: Goran Spasojević, zamenik odsutnog člana Darka Jovanovića, Radovan Tvrdišić, zamenik odsutnog člana Biljane Pantić Pilja i Života Starčević, zamenik odsutnog člana Marije Jevđić.

Sednici nisu prisustvovali članovi Odbora: Aleksandar Pavić, prof. dr Mitar Kovač, Đorđo Đorđić. Miroslav Aleksić, Zdravko Ponoš i dr Miloš Jovanović.
Sednici su ispred Ministarstva unutrašnjih poslova prisustvovali Milan Andrić, pomoćnik sekretara Ministarstva i Nenad Simić, rukovodilac Kancelarije za borbu protiv trgovine ljudima i Nacionalni koordinator za borbu protiv trgovine ljudima.
Predsednik Odbora je obavestio prisutne da je sednicu, u skladu sa članom 72. stav 2. Poslovnika, sazvao u roku kraćem od predviđenog Poslovnikom kako bi se što pre razmotrili amandmani na Predlog zakona iz predloženog dnevnog reda.


	Na predlog predsednika, Odbor je većinom glasova utvrdio sledeći

D n e v n i  r e d:

1. Razmatranje Predloga zakona o sprečavanju i suzbijanju trgovine ljudima i zaštiti žrtava, koji je podnela Vlada (broj: 011-1502/26 od 14. aprila 2026. godine) u pojedinostima.
Predsednik Odbora je, pre prelaska na razmatranje tačke dnevnog reda, predložio da Odbor obavi zajedničku raspravu o svim amandmanima, kao i da se po zaključenju rasprave obavi grupno glasanje o amandmanima, što je Odbor većinom glasova prihvatio.                                  
           Prva tačka dnevnog reda:  Predsednik Odbora je obavestio prisutne da je na Predlog zakona o sprečavanju i suzbijanju trgovine ljudima i zaštiti žrtava podneto ukupno 57 amandmana kao i da je Vlada prihvatila 5 amandmana koje je na čl. 10, 11, 31, 49. i 55. Predloga zakona podnela narodna poslanica Danijela Nestorović, dok je preostalih 52 amandmana Vlada odbila. 
U diskusiji je učestvovao Bogdan Radovanović.

Nakon što je diskusija zaključena prešlo se na glasanje. 
Predsednik Odbora je, po završenom glasanju, konstatovao da je Odbor jednoglasno prihvatio amandmane na čl. 10, 11, 31, 49. i 55. Predloga zakona o sprečavanju i suzbijanju trgovine ljudima i zaštiti žrtava, koje je podnela narodna poslanica Danijela Nestorović, dok je Odbor odbio preostala 52 amandmana pošto je za njihovo prihvatanje glasao 1 član Odbora, dok se protiv prihvatanja tih amandmana izjasnilo 10 članova Odbora. Potom je zaključio rad po ovoj tački dnevnog reda. 
           Za izvestioca Odbora na sednici Narodne skupštine određen je narodni poslanik Milovan Drecun, predsednik Odbora.

***


Sednica je završena u 13,35 časova.

Sastavni deo ovog zapisnika čini obrađeni tonski snimak sednice Odbora.

